**УКАЗАНИЯ И ИЗИСКВАНИЯ КЪМ УЧАСТНИЦИТЕ ЗА ПОДГОТОВКА НА ОФЕРТАТА, РЕДА И УСЛОВИЯТА ЗА ВЪЗЛАГАНЕ НА ПОРЪЧКА ПО РЕДА НА ЧЛ. 14, АЛ. 4, Т.2 ОТ ЗАКОНА ЗА ОБЩЕСТВЕНИТЕ ПОРЪЧКИ (ЗОП), С ПРЕДМЕТ:**

**„Избор на изпълнител за доставка на устройства за оборудване на 30 броя терминални работни места за нуждите на ОУ „Никола Обретенов“ гр. Русе.“**

1. **Предмет на поръчката:**

ОУ „Никола Обретенов“ гр. Русе, възлага обществена поръчка по реда на Глава Осем „а“ от ЗОП с предмет: **„Избор на изпълнител за доставка на устройства за оборудване на 30 броя терминални работни места за нуждите на ОУ „Никола Обретенов“ гр. Русе.“** Целта на настоящото предложение е постигане на стабилна информационно-комуникационна инфраструктура и поддържане на обновен хардуер в класните стаи в училището.

**ВАЖНО: Настоящата обществена поръчка е предназначена и запазена за изпълнение само от специализирани предприятия или кооперации на хора с увреждания, тъй като предметът и е включен в списъка по чл. 30 от Закона за интеграция на хората с увреждания.**

**Оферти могат да подават и други заинтересовани лица, извън тези, за които поръчката е запазена, като техните оферти ще се разглеждат в описаните в ЗОП случаи.**

 **1.2. Обособени позиции**

 Не се предвиждат обособени позиции.

 **1.3** **Възможност за представяне на варианти в офертите**

 Не се допускат варианти в офертите.

1. **Технически спецификации**

Избраният за изпълнител по настоящата публична покана, следва да извърши следните дейности, явяващи се предмет на обществената поръчка, а именно, **доставка, инсталиране, конфигурация и пускане в употреба на предложената техника, доизграждане на съществуващата компютъра мрежа, организиране и провеждане на обучение за работа с доставеното оборудване на съответните отговорни лица на Възложителя.**

**2.2** **Минимални изисквания към устройства, предмет на поръчката:**

|  |  |  |
| --- | --- | --- |
| **Работно място** |  | **Технически изисквания** |
| Спецификация на терминалния клиент (ТК) | Избраните крайни устройства за терминални решения следва да са с минимални физически размери (обем не повече от 0,0018 м3) или интегрирани в монитора. Те не бива да имат собствен твърд диск или някакви движещи части (заради изисквания за отказоустойчивост и ниско ниво на шума). ТК да работи във VDI (Virtual Desktop Infrastructure), като поддържа протокол оптимизиран за графика и видео, например Remote FX или подобен. |
| Интерфейси | връзка с монитор, клавиатура и оптична мишка, конектори за слушалки(колонки) и микрофон, както и да имат **минимум 2 свободни USB порта** (min USB 2.0), извън тези, които се ползват за стандартните му функции (монитор, мишка, клавиатура, мрежа), които да позволяват включване на принтер/скенер/ интерактивна дъска/ четци на карти, мултимедийни проектори и др. |
| Клавиатура |  USB кирилизирана |  |
| Мишка | USB оптична мишка със скрол |
| Мрежова свързаност | Мин. 10/100 Mbit/s LAN Ethernet или WLAN (поддръжка на стандарт мин.802.11n) |
| Връзка с монитора | един (или повече) от четирите типа – VGA, HDMI, DVI, DP |
| Монитор (диагонал) | min. 19.5-inch (разрешава се училището да заложи в изискванията и по-голям размер) |
| Раздел. способност | В съответствие с максималната разделителна способност на ТК, но не по-малка от 1920х1080 |
| Време за реакция | max. 5ms |  |
| Контраст | min. статичен контраст 1000:1 |
| Яркост | min. 200 cd/m2 |  |
| Ъгъл на виждане Х/В | min. 170o х 160o |  |
| Ел. консумация накомбинацията от терминал и монитор | не повече от 50W обща консумация |
| Гаранция на всички компоненти | min. 36 месеца при ангажимент на доставчика за сервиз/доставка или подмяна на място в случай на дефектирали устройства, по причини, които не са по вина на Възложителя (т.е. не са вследствие на неправилна експлоатация или съхранение). Максимален срок за ремонт/подмяна на място на дефектирало устройство – до края на следващия работен ден. |
| **Спецификации на сървър/сървъри** |  | **Технически изисквания** |
| Процесор | Минимум един четириядрен сървърен процесор в зависимост от изискванията на съответното решение, осигуряващ мин. 700 единици на работно място, съгласно https://[www.cpubenchmark.net/](http://www.cpubenchmark.net/) |
| Памет | мин. 32 GB RAM DDR3 1600MHz ECC, регистрова, с възможност за разширение до поне 128 GB - подходяща за предлагания брой работни станции.2 GB RAM следва да се предвидят за всяко работно място |
| Видео карта | В зависимост от особеностите на конкретното решение може да бъде инсталирана видео карта, която да поддържа протокол оптимизиран за графика и видео, например Remote FX или подобен. Да се посочи моделът на видео картата. |
| Твърд диск | В зависимост от особеностите на конкретното решение да бъде предложени твърди дискове в RAID конфигурация, като поне по 25GB следва да се заделят за обезпечаване на всяко терминално работно място и поне 100 GB да остават за сървърни приложения. |
| Контролер за твърдидискове (RAID нива) | Хардуерен RAID 0, 1, 5, 6, 10 контролер |
| Оптично устройство | DVD +/- RW SATA |
| Мрежа | мин. 2 x 10/100/1000 Mbit/s LAN Ethernet |
| Гаранция и поддръжка навсички компоненти | min. 36 месеца при ангажимент на доставчика за сервиз/доставка или подмянана място в случай на дефектирали устройства, по причини, които не са по вина на Възложителя (т.е. не са вследствие на неправилна експлоатация или съхранение), както и обновяване на версиите на предоставения с офертата софтуер до най-актуалните налични от производителя. |
| **Допълнителни****устройства** | **Технически изисквания** |
| Непрекъсваемо токозахранващо устройство | Да бъде доставено и инсталирано непрекъсваемо токозахранващо устройство, достатъчно да осигури време за не по-малко от 10 минути автономна работа и автоматичен shut down на сървърите без загуба на информация. Конструктивът на непрекъсваемото токозахранващо устройство трябва да кореспондира с този на сървъра т.е. настолно или изпълнение за вграждане в 19“ шкаф. |
| **Изисквания към****работните места** | **Технически изисквания** |
| Функционалност | Всички потребителски работни места трябва да могат да работят във режимVDI едновременно. Всяко потребителско работно място следва да разполага с делегирана за него виртуална машина, която да се връща в начално състояние в края на сесията в готовност за нова такава. Системата трябва да позволява безпроблемна едновременна работа на всички терминални работни места с интернет и/или стандартни офис продукти (MS Word, MS Excel, MS Powerpoint 2010 или следващи), както и с графични пакети в 2D, мултимедиен софтуер и др. Системата трябва да е оразмерена така, че да позволява и едновременно използване на живо видео на цял екран на всички терминали (едновременно), включени към един сървър. Качеството на видео изображението да е минимум 720Р. Задължително изискване е възможността за ползване на аудио с високо качество на всички работни места. |
| **Софтуер за управление****на залата** | **Технически изисквания** |
| Функционалност | Осъществяване на контрол върху потребителските акаунти |
| Отдалечено отключване и заключване на учебните терминали |
| Контрол на достъпа до Интернет от всеки терминал |
| Извеждане на екрана на преподавателя върху учебните компютри |
|  | Отдалечено наблюдение или управление на един или няколко терминала |
| Управление на права за достъп до различни директории и файлове от страна на учениците, водене на журнали на събитията за всеки активен потребител с цел проследяване работата на учениците |
| Възможност за комуникация с определено работно място - чрез споделяне на екрани и/или писане на съобщения и др. |
| Възпроизвеждане на видео и аудио материали на един или няколко компютъра едновременно |
| Възможност за рестрикции и права върху приложения (локални и web) |
| Контрол на групи от работни места (в зависимост от нуждата) |
| Наблюдение на работните сесии и възможност за редактирането им в реално време за всички или избрани потребители с цел контрол на учебния процес |
| Изнасяне на интерактивни лекции чрез поддържане на функция от типа „whiteboard“, стандартни офис приложения или web базирани решения |
| Предлаганият софтуер трябва да е с меню и с ръководство за употреба набългарски език (вкл. на хартиен носител) |

 **Важно!!! Училището разполага с компютърна мрежа в планираните за оборудване места – 2 компютърни кабинета с по десет работни места. При необходимост, в рамките на офертата, същата трябва да бъде доизградена за качествена работа на общо 30 броя терминални работни места – по 15 във всеки един от двата кабинета. С оглед целите на ценообразуването, възложителят предоставя възможност за посещение на място и оглед на помещенията, в които ще се изгражда компютърна мрежа и ще се инсталират предвидените терминални станции и сървъри. Всеки заинтересован, може да направи това до изтичане на срока за получаване на оферти – 27.11.2015 г.**

 **2.3 Минимални изисквания към компютърната мрежа:**

1. **Тип кабел**: мин. екранирана усукана двойка (Shielded Twisted Pair – STP);

2. **Категория на окабеляването**: мин. CAT 5;

3. RJ45 конектори за свързване към компютри и други устройства.

4. В зависимост от работните станции следва да бъде предложен мрежови комутатор (switch) с достатъчен брой портове;

5. След изграждането мрежата да бъде тествана за изправност и прекъснати

проводници;

6. Мрежовата инфраструктура трябва да бъде обезопасена и съобразена с разположението на техниката в помещението.

**2.4.Допълнителни изисквания към предлаганото оборудване:**

* Предложената техника следва да се достави, инсталира, конфигурира и пусне в употреба от участника, като офертата включва всички необходими разходи.
* Предлаганите артикули трябва да са оригинални, нови и неупотребявани, и техническите им параметри да съответстват на минималните изисквания на Възложителя, посочени в таблиците по-горе.
* Предлаганите от Изпълнителя артикули трябва да отговарят на изискванията на Закона за техническите изисквания към продуктите и на всички стандарти в Република България по отношение на техническа експлоатация, пожаробезопасност, норми за безопасност при включване към електрическата мрежа.
* При доставката, артикулите да се придружават с документи, доказващи качеството и безопасността на стоките.
* Доставените артикули трябва да са в оригинални опаковки с ненарушена цялост, придружени с гаранционна карта.
* Избраният за изпълнител участник следва да организира и проведе обучение за работа с доставяното оборудване на съответните отговорни лица на Възложителя.
* Решението трябва да осигурява нормална работа на включените в учебната програма на МОН приложения на всяко работно място както следва:

- Интернет браузъри и интернет видео – Internet Explorer, Firebird,

- Mozilla, Google Chrome и др.

- Microsoft Office и всичките му приложения

- Microsoft Visio

- Microsoft Project

 - Клиенти за електронна поща

- Продукти за разработка на приложения, напр. Microsoft Visual Studio

- Продукти за разработка на уеб приложения, напр. Microsoft

- Expression Studio

- Sony Vegas

- Пакети за графичен дизайн, напр. Adobe PhotoShop, Adobe Illustrator, Corel Suite и др.

- CAD продукти, напр. AutoCad и др.

 **2.5. Допълнителни изисквания към офертата:**

* Офертите, събирани от училищата, следва да включват и всички разходи за лицензиран софтуер, необходим за функционирането на системата, извън софтуера, който се осигурява от МОН.
* В офертата следва да се упоменат и всички видове и бройки лицензиран софтуер, които са нужни за да функционира кабинета съгласно изискванията, като за осигурените лицензи от МОН не се упоменава цена, а само се отбелязва „осигурени от МОН“
* Писмо от производителя на терминалния клиент (ТК), адресирано до МОН, в което еднозначно се дефинира дали участникът е оторизиран да предлага съответния продукт за целите на НП "ИКТ в училище" или коя фирма има право да оторизира участници за участие в НП "ИКТ в училище", като в този случай, фирмата участник представя оригинал за оторизация от упълномощената фирма.
* Участникът трябва да посочи референтен проект (терминален клас), реализиран от него, в който може да бъде проверена работоспособността на решението с цитираните продукти.

 *За посочени в техническата спецификация конкретен стандарт, спецификация, техническо одобрение, друга техническа референция, модел, източник, процес, търговска марка, патент, тип, произход или производство съгласно чл. 30, ал. 2 и чл. 32, ал. 2 от Закона за обществените поръчки да се чете „или еквивалент”.*

1. **Гаранционен срок**

 Гаранционният срок на всички компоненти от доставяното оборудване, се определя в съответствие с предложението за изпълнение на поръчката на изпълнителя.

Предложеният гаранционен срок, не трябва да бъде по-кратък от 36 месеца при ангажимент на доставчика за сервиз/доставка или подмяна на място в случай на дефектирали устройства, по причини, които не са по вина на Възложителя (т.е. не са вследствие на неправилна експлоатация или съхранение).

При необходимост от допълнително заявяване на даден компонент по вина на Възложителя в рамките на гаранционния срок, изпълнителят не следва да оферира по-високи цени от тези посочени в подробната ценова разбивка за всеки отделен компонент – хардуер, софтуер – част от ценовото предложение на участника.

Участници, които предложат гаранционен срок, по-кратък от поставения минимален срок от 36 месеца, ще бъдат отстранявани от по-нататъшно участие в публичната покана.

**Гаранционният срок не е елемент на методиката за оценка на офертите.**

1. **Място и срок за изпълнение на договора**

 Мястото за изпълнение на поръчката е ОУ „Никола Обретенов“ гр. Русе.

  Срокът за доставката и инсталиране на предвиденото оборудване и провеждане на обучението е по предложение на участника, определен за изпълнител. Предложеният срок за доставка, инсталиране и провеждане на обучението, не може да бъде по-дълъг от 45 (четиридесет и пет) календарни дни, считано от датата на сключване на договора.

 Участници, които предложат срок, по-дълъг от поставения максимален срок от 45 (четиридесет и пет) календарни дни, ще бъдат отстранявани от по-нататъшно участие в публичната покана.

**Срокът за доставка е елемент от методиката за оценка на офертите.**

**4. Разходи за подготовка на офертата**

 Разходите за изработването на офертите са за сметка на участниците в публичната покана. Спрямо Възложителя участниците не могат да предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата, освен в случаите, посочени в чл. 39, ал. 5 от Закона за обществените поръчки (ЗОП).

 Разходите по дейността на комисията за избор на изпълнител на обществената поръчка са за сметка на Възложителя.

 **5. Стойност на поръчката.**

 Стойността на поръчката се изчислява в лева без ДДС (данък върху добавената стойност) и се предлага от участника в Ценовото предложение.

 В стойността на договора за доставка се включват всички разходи, свързани с качественото и срочно изпълнение на поръчката в описания вид и обхват.

 Договорът е обект на облагане с данъци и такси, включително ДДС, съгласно законодателството на Република България***.***

 **Прогнозната стойност на поръчката е 23 000,00 /двадесет и три хиляди лева / без ДДС, която се явява и максимална обща стойност за офериране от участниците при подаване на оферта.**

Данните в ценовото предложение се отпечатват или попълват с неизтриваемо мастило и се подписват от лице или лица, надлежно упълномощени за това от името на участника.

Ценовото предложение на участниците не може да надхвърля горепосочената прогнозна стойност.

 **Оферти, надвишаващи посочената прогнозна стойност, ще бъдат отстранени от участие в процедурата.**

 **6. Схема на плащане и източник на финансиране**

 Поръчката се финансира от Министерствона образованието и науката по Национална Програма „Информационни и комуникационни технологии (ИКТ) в училище”, съфинансирана със средства от бюджета на ОУ „Никола Обретенов“ гр. Русе.

 Предвижда се еднократно окончателно плащане в размер на 100% от стойността на договора, сключен с избрания за изпълнител участник. Сумата се изплаща от Възложителя в срок от 5 /пет/ календарни дни от изпълнение на дейностите, явяващи се предмет на договора, а именно, **доставка, инсталиране, конфигурация и пускане в употреба на предложената техника, както и доизграждане на съществуващата компютъра мрежа, организиране и провеждане на обучение за работа с доставеното оборудване на съответните отговорни лица на Възложителя** и представяне на оригинална фактура от страна на Изпълнителя за стойността на плащането.

 Разплащането при изпълнението на обществената поръчка се осъществява до размера на осигурените средства.

 **7. Общи условия за участие**

 1. Участник в настоящата покана за възлагане на обществена поръчка по реда на чл. 14, ал. 4, т. 2 от Закона за обществените поръчки, може да бъде всяко българско и/или чуждестранно физическо или юридическо лице, както и техни обединения. Всеки от участниците в публичната покана се представлява от управителя/управителите или от други законно определени представители, или от специално упълномощени с нотариално заверено пълномощно лица.

 2. Преди сключване на договора, определеният изпълнител следва да представи документи, издадени от компетентен орган за удостоверяване на липсата на обстоятелствата по чл. 47, ал.1, т.1 от ЗОП, освен когато законодателството на държавата, в която е установен, предвижда включването на някое от тези обстоятелства в публичен регистър или предоставянето им служебно за възложителя, и декларация за липсата на обстоятелства по чл. 47, ал.5, т.1 и т.2 от ЗОП.

 **8. Технически изисквания**

 **8.1. Участникът следва да е изпълнил през последните 3 (три) години, считано от датата на подаване на офертата, минимум една доставка, еднаква или сходна с предмета на поръчката.**

*Под „сходна с предмета на поръчката“ да се разбира доставка и инсталиране на оборудване за терминални работни места.*

*В случай че участникът участва като обединение, което не е юридическо лице, съответствието му с горното изискване се доказва от един или повече от участниците в обединението.*

Документи за доказване: Списък на доставките, които са еднакви или сходни с предмета на поръчката, изпълнени през последните 3 (три) години, в зависимост от датата, на която участникът е учреден или е започнал дейността си, считано от датата на подаване на офертата – Образец № 4. Списъкът трябва да бъде придружен от документите, посочени в чл. 51, ал. 4 от ЗОП, а именно:

а) доказателство за извършените доставки под формата на удостоверение, издадено от получателя или от компетентен орган, или

б) доказателство за извършените доставки чрез посочване на публичен регистър, в който е публикувана информация за доставката.

 **8.2. Участникът следва да притежава валиден сертификат за качество ISO 9001:2008 или еквивалентен.**

Документи за доказване: копие от официалния сертификат.

Възложителят ще приеме еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството.

 **8.3. Участникът трябва да представи валиден сертификат за качество ISO 9001:2008 или еквивалентен от производителите на сървър, терминален клиент и монитори.**

Документи за доказване: копие от официалния сертификат.

Възложителят ще приеме еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството.

*Съгласно чл. 25, ал. 8 от ЗОП при участие на обединения, които не са юридически лица, съответствието с критериите за подбор се доказва от един или повече от участниците в обединението.*

*Всички документи трябва да бъдат представени на български език или с превод. Всички страници на копията на документите трябва да са заверени от участника с „Вярно с оригинала” и да имат мокър печат на участника (ако участникът разполага с такъв) и подпис на лицето, притежаващо представителна власт на участника.*

*Когато участник в процедурата е чуждестранно физическо или юридическо лице или техни обединения, същите представят еквивалентни документи на посочените изисквани от Възложителя, издадени от компетентен орган от страната, в която са установени.* *Когато участник в процедурата е чуждестранно физическо или юридическо лице или техни обединения, в случай че документите за доказване на технически възможности, са на чужд език, същите се представят и в превод.*

*При участие на обединение, което не е юридическо лице, документът се представя само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП.*

*Забележка: Съгласно чл. 51а от ЗОП участник може да докаже съответствието си с изискванията за технически възможности с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица.*

**9. Специфични изисквания:**

**9.1. Предлаганите технически средства трябва да са оригинални, нови и неупотребявани, да отговарят на международните стандарти за безопасност и електромагнитна съвместимост**

Документи за доказване: декларация.

**9.2. Предложената техника трябва да отговаря на европейската директива 2002/95/ЕС (RоНS); да се подчинява на директива 2002/96/ЕС (RоНS); да има сертификати CE Mark или еквивалент.**

Документи за доказване: документ/декларация.

**9.3. Участникът трябва да е оторизиран да предлага съответния продукт за целите на НП „ИКТ в училище“ или коя фирма има право да оторизира участници за участие в НП „ИКТ в училище“.**

Документи за доказване: Писмо от производителя на терминалния клиент (ТК), адресирано до МОН или оригинал за оторизация от упълномощената фирма.

**Участникът ще бъде отстранен от участие в публичната покана, ако не отговаря на някое от условията на настоящите указания за участие. На основание вътрешните правила за възлагане на обществени поръчки по реда на глава Осма „а“ от ЗОП чрез публична покана на ОУ „Никола Обретенов“ гр. Русе, при разглеждане на офертите на участниците, чл. 68, ал. 7 – 9 ЗОП, не се прилагат.**

**10. Срок на валидност на офертите**

Срокът на валидност на офертите е **90 (деветдесет) календарни дни,** считано от датата, посочена за краен срок за получаване на оферти, съгласно Публичната покана.

 Съгласно чл. 58. ал. 3 от Зако­на за обществени поръчки Въз­ложителят може да изиска от класира­ни­те участници да удъл­жат срока на валидност на офертите си до момента на сключване на договора за обще­ствената поръчка.

 Участникът ще бъде отстранен от участие в публичната покана, ако представи оферта с по–кратък срок на валидност и откаже да го удължи или ако предста­ви оферта с изискуемия срок, но при последващо поискване от Възложителя – откаже да го удължи.

#  8. Критерий за оценка: “Икономически най-изгодна оферта”

 **Методика за определяне на комплексната оценка**

 Основната цел при съставянето на методиката и критериите за оценяване е да бъде избрана икономически най-изгодната оферта, т.е. участник, чиято оферта в най-голяма степен отговаря на предварително обявените от възложителя изисквания.

Класирането на допуснатите до оценка оферти се извършва на база получената от всяка оферта „Комплексна оценка” (КО). Максималният брой точки, който може да получи дадена оферта е 100 точки.

 На първо място се класира участникът с най-висока комплексна оценка на офертата.

 В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие че и цените са еднакви, се сравняват оценките по показателя с най-висока относителна тежест и се избира офертата с по-благоприятна стойност по този показател. В случай че офертата не може да се определи по този ред, комисията провежда публично жребий за определяне на изпълнител между класираните на първо място оферти.

Оценяването и класирането на офертите се извършва по критерия **„Икономически най-изгодна оферта”.**

**Класирането** на **допуснатите** до оценка оферти се извършва на база получената от всяка оферта **„Комплексна оценка” (КО). Максималния брой точки,** които участникът може да получи е **100 точки.**

„Комплексната оценка” се определя на база следните показатели:

|  |  |  |
| --- | --- | --- |
| **Показател – П**(наименование) | **Максимално възможен бр. точки** | **Относителна тежест в КО** |
| 1. Срок за доставка и инсталиране на оборудването и провеждане на обучение – Д | 100 | 50% |
| 2. Ценово предложение – Ц | 100 | 50% |

Формулата по която се изчислява „Комплексната оценка” за всеки участник е:

**КО = Д х 50% + Ц х 50%**

***Преди да пристъпи към оценяване на показателите от техническите оферти на участниците, Комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на Възложителя.***

 **I. Показателят Срок на доставка и инсталиране на оборудването и провеждане на обучение (Д)** е с тежест 50% в комплексната оценка и представлява предложения от участника срок на доставка на закупеното оборудване в календарни дни и оценката се формира по следния начин:

**Д= (Дmin / Дi) x 100, където**

* **Дi** e предложеният срок на доставка и инсталиране и провеждане на обучение в календарни дни, съгласно Предложението за изпълнение на поръчката на съответния участник;
* **Дmin** e минималният предложен срок на доставка в календарни дни, съгласно Предложението за изпълнение на поръчката на участника, предложил най-кратък срок на доставка и инсталиране и провеждане на обучение.

 **Забележка: Предложеният срок за доставка, инсталиране и провеждане на обучението, не може да бъде по-дълъг от 45 (четиридесет и пет) календарни дни, считано от датата на сключване на договора.**

 **Участници, които предложат срок, по-дълъг от поставения максимален срок от 45 (четиридесет и пет) календарни дни, ще бъдат отстранявани от по-нататъшно участие в публичната покана.**

 **II. Показателят Ценово предложение (Ц)** е с тежест 50% в комплексната оценка и представлява предложена от участника крайна цена и оценката се формира по следния начин

**Ц= (Цmin / Цi) x 100, където**

* **Цi** e предложената крайна цена (без ДДС), съгласно Ценовото предложение на съответния участник;
* **Цmin** e минималната предложена крайна цена (без ДДС), съгласно Ценовото предложение на участника предложил най-ниска цена

Класирането на офертите се извършва във възходящ ред на получената комплексна оценка по формулата:

**КО = Д х 50% + Ц х 50%**

На първо място се класира офертата с най-висока оценка.

В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие че и цените са еднакви, се сравняват оценките по показателя с най-висока относителна тежест и се избира офертата с по-благоприятна стойност по този показател.

Комисията провежда публично жребий за определяне на изпълнител между класираните на първо място оферти, ако икономически най-изгодната оферта не може да се определи по реда, посочен по-горе.

 ***Забележка****: Участниците задължително разработват ценовите предложения при съобразяване с максималната прогнозна стойност на поръчката, посочена в публичната покана и указанията за участие.*

 *От участие в процедурата се отстранява участник, предложил обща цена за изпълнение на поръчката, по-висока от максималната прогнозна стойност, посочена в поканата и указанията за участие*

При наличие на аритметични грешки в ценовата оферта на участника, същият се отстранява от участие. Недопустими са разяснения, които водят до промяна в предложената цена за изпълнение на поръчката.

При открито несъответствие в Предложението за изпълнение на поръчката и/или в Ценовата оферта на участник между изписаното с думи и изписаното с цифри, се взема предвид изписаното с думи.

**9. Подготовка и подаване на офертите**

 **1.** На основание чл. 101г, ал. 1, от ЗОП, Възложителят назначава със Заповед, комисия, на която възлага да получи, разгледа и оцени представените оферти.

* Всеки участник има право да представи само една оферта.
* При подготовката на офертата всеки участник трябва да се придържа точно към условията, обявени от Възложителя.
* Всички документи, които не са представени в оригинал и за които не се изисква нотариална заверка, трябва да са: заверени (когато са копия) с гриф „Вярно с оригинала”, подпис и мокър печат /ако има такъв/, всички документи, свързани с предложението, трябва да бъдат на български език или в превод на български език, ако в предложението са включени документи, референции или сертификати на чужд език, същите трябва да са придружени от официален превод на български език.

**2.** Офертата следва да отговаря на изискванията, посочени в настоящите указания и да бъде оформена по приложените към документацията образци. Условията в образците от документацията за участие са задължителни за участниците и не могат да бъдат променяни от тях.

**3.** Участниците представят офертите си в запечатан, непрозрачен плик на адреса на ОУ „Никола Обретенов“ гр. Русе. Пликът трябва да съдържа следните документи:

* **Списък на документите и информацията,** съдържащи се в офертата, подписан от участника;
* **Представяне на участника** – попълва се **Образец №1**, който включва посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

 *При участие на обединение/консорциум, което не е юридическо лице, Образец №1 се представя от обединението/консорциума като цяло.*

 *Документите в офертите на участниците по чл.56, ал.1, т.1, които не са на български език се представят на езика, на който са изготвени и в «официален превод» на български език, извършен от преводач, който има сключен договор с Министерство на външните работи за извършване на официални преводи.*

* **Декларация, с която се декларира дали участникът е вписан в регистъра на специализираните предприятия и кооперации на хора с увреждания, поддържан от Агенцията за хората с увреждания, или информация относно регистрация в еквивалентен регистър на държава членка на ЕС, в съответствие с чл. 16 г, ал. 7 от ЗОП** *(в случаите, когато участник в процедурата е специализирано предприятие или кооперация на хора с увреждания, или обединение в което са включени такива лица)* **–** попълва се **Приложение 1 към образец 1**

*В случай на участник обединение, което не е ЮЛ,* *Приложение 1 към Образец 1 се представя от обединението като цяло, като в него се посочва лицето/лицата, участници в обединението, които са вписани в регистъра на специализираните предприятия или кооперации на хората с увреждания, или информация относно регистрация в еквивалентен регистър на държава членка на ЕС*

* **Нотариално заверено пълномощно** на лицето, упълномощено да представлява участника в процедурата (тогава, когато участникът не се представлява от лицата, които имат право на това, съгласно документите му за съдебна регистрация) - оригинал;
* **При участник обединение - Копие на договора за обединение,** в който е предвидено разпределението на дейностите на членовете на обединението по изпълнение на поръчката, а когато в договора не е посочено лицето, което представлява участниците в обединението и документ, подписан от лицата в обединението, в който се посочва представляващият.
* **Декларация от членовете на обединението/консорциума** за ангажираност към поръчката – попълва се **Образец №2**;
* **Декларация за съгласие за участие като подизпълнител -** попълва се **Образец №3**
* **Списък на доставките, които се еднакви или сходни с предмета на поръчката,** **изпълнени през последните 3 (три) години**, в зависимост от датата, на която участникът е учреден или е започнал дейността си, считано от датата на подаване на офертата – **Образец № 4**. Списъкът трябва да бъде придружен от документите, посочени в чл. 51, ал. 4 от ЗОП, а именно:

а) доказателство за извършените услуги под формата на удостоверение, издадено от получателя или от компетентен орган, или

б) доказателство за извършените услуги чрез посочване на публичен регистър, в който е публикувана информация за услугите.

 *При участие на обединение, което не е юридическо лице, документът се представя само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП.*

  *Всички документи трябва да бъдат представени на български език или с превод. Всички страници на копията на документите трябва да са заверени от участника с гриф „Вярно с оригинала” и да имат мокър печат на участника (ако участника разполага с такъв) и подпис на лицето, притежаващо представителна власт на участника.*

*Когато участник в процедурата е чуждестранно физическо или юридическо лице или техни обединения, същите представят еквивалентни документи на посочените изисквани от Възложителя, издадени от компетентен орган от страната, в която са установени.*

* **Копие на валиден сертификат за внедрена система за управление на качеството ISO 9001:2008 или еквивалент на участника.**

 *Възложителят ще приеме еквивалентни сертификати, издадени от органи, установени в други държави-членки, както и други доказателства за еквивалентни мерки за осигуряване на качеството.*

* **Копие на валиден сертификат за внедрена система за управление на качеството ISO 9001:2008 или еквивалент от производителите на сървър, терминален клиент и монитори.**

*Възложителят ще приеме еквивалентни сертификати, издадени от органи, установени в други държави-членки, както и други доказателства за еквивалентни мерки за осигуряване на качеството.*

* **Декларация, че предлаганите технически средства са оригинални, нови и неупотребявани, отговарят на международните стандарти за безопасност и електромагнитна съвместимост**.
* **Документ/декларация, че предложената техника отговаря на европейската директива 2002/95/EC (RoHS); да се подчинява на директива 2002/96/EC(RoHS); да имат сертификати CE Mark или еквивалент.**
* **Писмо от производителя на терминалния клиент (ТК), адресирано до МОН, в което еднозначно се дефинира дали участникът е оторизиран да предлага съответния продукт за целите на НП "ИКТ в училище" или коя фирма има право да оторизира участници за участие в НП "ИКТ в училище", като в този случай, фирмата участник представя оригинал за оторизация от упълномощената фирма.**
* **Ако е приложимо към посочените документи се прилага декларация в свободен текст, в която участникът посочва, че ще има на свое разположение ресурсите на трети лица, съгласно чл. 51а ЗОП.**
* **Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици** – попълва се **Образец № 5**
* **Декларация по чл**. **6, ал. 2 от Закона за мерките срещу изпирането на пари –** попълва се **Образец № 6**
* **Предложение за изпълнение на поръчката** – **Образец № 7** .Предложението за изпълнение на поръчката трябва да включва попълнен и подписан **Образец № 7** оригинал.

*В случай че участникът бъде определен за Изпълнител на обществената поръчка, Предложението за изпълнение на поръчката става неразделна част от договора.*

* **Сравнителна спецификация на предлаганите доставки –** попълва се Приложение № 1 към Образец № 7.
* **Ценово предложение** – **Образец № 8**. Ценовото предложение трябва да включва попълнен и подписан **Образец №8 *-*** оригинал, като крайното ценово предложение да не бъде закръглено, а да бъде изписано до стотинка *(до втория знак след десетичната запетая)*, да бъде посочена стойността без ДДС и стойността с ДДС.
* **Ценова разбивка** - попълва се Приложение № 1 към Образец № 8.

Ценовото предложение трябва да съответства на Предложението за изпълнение на поръчката по отношение на дейностите за изпълнение на поръчката. В противен случай, участникът се отстранява.

Участникът е единствено отговорен за евентуално допуснати грешки и пропуски в изчисленията на предложените от него цени, което удостоверява с подпис и печат на всеки един документ, включен в ценовото предложение.

При несъответствие между цифровата и изписаната с думи цена ще се взима в предвид изписаната с думи.

 **ВАЖНО!**

**Назначената от възложителя комисия ще извърши публично отваряне на подадените по настоящата публична покана оферти на 30.11.2015 г. в 10.30 часа, в сградата на ОУ „Никола Обретенов“ гр. Русе. На това публично заседание могат да присъстват участниците в публичната покана или техни упълномощени представили, както и представители на средствата за масово осведомяване и на други лица при спазване на установения режим за достъп до сградата, в която се извършва отварянето.**

**13. Подаване на офертата**

 1. Подаването на офертата задължава участниците да приемат напълно всички изисквания и условия, посочени в тази документацияпри спазване на Закона за обществените поръчки (ЗОП) и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

2. Офертата се представя в писмен вид, на хартиен носител в срок, посочен в публичната покана.

3. Участниците предават офертите си в запечатан непрозрачен плик, на който е посочен адресът на възложителя: гр. Русе, област Русе, ул. "Никола Табаков" № 4, наименованието на предмета на поръчката, наименованието на участника, адрес за кореспонденция, телефон, факс и имейл.

4. Пликът с офертата на участника трябва да бъде запечатан така, че да не може да бъде отворен, без да се повреди опаковката му.

5. При приемане на офертата върху плика се отбелязват поредният номер, датата и часът на получаването и посочените данни се записват във входящ регистър.

6. Възложителят не приема за участие и връща незабавно на участниците оферти, които са представени след изтичане на крайния срок или в незапечатан или скъсан плик. Тези обстоятелства се отбелязват във входящия регистър на Възложителя.

7. Ако участникът изпрати офертата чрез препоръчана поща или куриерска служба, разходите за тях са за сметка на участника. Рискът от забава или загубване на офертата е за сметка на участника.

 **14. Комуникация между възложителите и участниците**

 Комуникацията и действията на възложителя и на участниците, свързани с настоящата процедура са в писмен вид.

Участникът може да представя своите писма и уведомления чрез препоръчано писмо с обратна разписка, по факс или по електронен път при условията и по реда на Закона за електронния документ и електронния подпис, като същите следва да бъдат адресирани до директора на ОУ „Никола Обретенов“ гр. Русе.

 Решенията на възложителя, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

 **13. Провеждане на обществената поръчка, разглеждане и оценяване на подадените оферти.**

1. Комисията, назначена от Възложителя, започва своята работа след получаване на списъка с участниците и представените оферти.
2. Членовете на комисията подписват декларации за обстоятелствата по чл. 35, ал. 1 т.2, т. 3 и т. 4 от ЗОП, а именно че:
	* не са "свързани лица" по смисъла на Закона за обществените поръчки с кандидат или участник в процедурата или с посочените от него подизпълнители, или с членове на техните управителни или контролни органи;
	* нямат частен интерес по смисъла на Закона за предотвратяване и установяване на конфликт на интереси от възлагането на обществената поръчка;
	* не са участвали като външни експерти в изготвянето на техническите спецификации в методиката за оценка на офертата;

 3. Членовете на комисията представят на възложителя декларация за съответствие на горепосочените обстоятелства след получаване на списъка с участниците, подали оферти;

 4. Комисията съставя, по реда на чл. 101г, ал. 3 и ал. 4 от ЗОП, протокол за резултатите от работата си. Комисията разглежда и оценява офертите, ръководейки се от разпоредбите на ЗОП приложими за обществени поръчки по реда на чл. 14, ал. 4, т. 2 от ЗОП.

 5. Критерият за оценка на офертите е „Икономически най-изгодна оферта“

 **14. Сключване на договор за възлагане на поръчката**

 Съгласно чл. 101д от ЗОП: „Възложителят може да възложи изпълнението на поръчката и в случаите, когато е подадена само една оферта, ако същата е в съответствие с техническите спецификации.“

 Ако е посочен Единен идентификационен код /ЕИК/, не се изисква доказването на обстоятелства, вписани в търговския регистър, и представянето на актове, обявени в търговския регистър.

 Преди сключване на договора за обществената поръчка, избрания ИЗПЪЛНИТЕЛ представя на ВЪЗЛОЖИТЕЛЯ документи, издадени от компетентен орган, за удостоверяване липсата на обстоятелствата по чл. 47, ал. 1, т. 1, освен когато законодателството на държавата, в която е установен, предвижда включването на някое от тези обстоятелства в публичен регистър или предоставянето им служебно за възложителя, и декларация за липсата на обстоятелства по чл. 47, ал.5, т.1 и т.2 от ЗОП.

 *Всички представени оферти остават в архива на Възложителя.*

 *По неуредените въпроси от настоящата документация ще се прилагат разпоредбите на Закона за обществените поръчки и приложимите разпоредби на действащото законодателство в Република България.*